
U davno doba, kad su ljudi vjerovali da se 
želje ostvaruju, živio je jedan kralj, čije, 
sve kćeri bijahu lijepe. Ali najmlada je bila 
i najljepša. 

U blizini dvorca prostirala se velika tamna 
šuma i u šumi pod lipom izvor. Kad je dan 
bio jako vruć, otišla bi najmlađa kraljeva 
kći u šumu i sjela na rub hladnog izvora. 
Da joj ne bude dosadno, uzela bi zlatnu 
kuglu, bacala je u visinu 


i opet je lovila. To je bila najdraža njezina 
igračka. No jednom se dogodilo da zlatna 
kugla nije pala u njenu ruku nego se otko- 
trljala u izvor. Izvor je bio tako dubok da 
mu se nije vidjelo dno. Tada je kraljevna 
počela plakati i nije se nikako mogla utje- 
Ššiti. Dok je tako tugovala, netko je zovne: 
»Što ti je, kraljeva kćeri? Ti plačeš tako 
da bi se i kamen smekšao!« Pogledala je 
oko sebe i ugledala žapca čija je debela 


ružna glava izvirivala iz vode. »Ah, to si 
ti, stara vodena rugobo«, rekla je. »Pla- 
čem za svojom zlatnom lopticom koja mi 
je pala u izvor.« »Ne plači više«, odgovorio t 
je žabac, »ja ti mogu pomoći. Ali što ćeš | 
mi dati ako ti donesem tvoju igračku?« 
»Sve, što hoćeš!« odgovorila je kraljevna. 
»Želim da ti budem drag i da me uzmeš 
za druga. Daj mi jesti iz svog zlatnog ta- 
njurića, dopusti da sjedim za stolićem kraj 
tebe, da pijem iz tvog peharčića i spavam 
u tvom krevetiću. 


Ako mi sve to obećaš, donijet ću ti zlatnu 
lopticu.« 

»Ah, da«, obećala je kraljevna, ali je u 
sebi mislila: Što će taj odvratni žabac uči- 
niti ako ne održim obećanje? 

Tada je žabac iznio zlatnu loptu i zako- 
trljao je kraljevni pred noge. 

Kraljeva kći je uzme 
i otrči s njom. 
»Čekaj, čekaj!« vi- 
kao je žabac, »ja ne 
mogu trčati tako 
brzo kao til« 

Ali kraljeva kći nije 
ga htjela čuti i otr- 
čala je kući, jer je 
kraljevska = obitelj 
upravo sjedila za 


. 


stolom. Kad je pojela prvi zalogaj sa svog 
zlatnog tanjurića, uspelo se hop-hop, hop- 
-hop, nešto uz mramorne stepenice. Poku- 
calo je na vrata i viknulo : 

»Kraljeva kćeri najmlađa, otvori mi!« 
Kraljevna je došla do vrata i ugledala žap- 
ca. Izbacila ga je odmah. Bojala se što će 
otac reći. Uhvatila ju je prava tjeskoba. 

»Zašto si tako preplašena?« pitao je kralj. 
Tad mu je kraljevna ispričala što je do- 
živjela. Kad je završila, kralj je ozbiljna 
lica rekao: »Što si obećala, moraš i odr- 
žati. Idi, otvori žapcu vrata!« Kraljevna je 
otvorila vrata. Žabac je skočio preko pra- 
ga i zahtijevao: »Digni me k sebi!« 
Smjestio se na stol i počeo jesti iz zlatnog 
tanjurića, tako da je kraljevni stao zalogaj 
u grlu. Na kraju reče žabac: »Sad sam 
Sit i umoran. 

Odnesi me u svoju sobicu. Polegni me u 
svoj svileni krevetić. Tamo ćemo spavati.« 
Kraljeva kći je počela plakati, ali kralj je 
rekao odlučno: »Onoga tko ti je pomo- 
gao u nevolji, toga poslije nemoj prezirati!« 
Teška srca kraljevna je žapca odnijela u 
svoju odaju. Ali kad je žabac tražio da ga 
digne u krevet, tresnula je njime ljutito o 
zid. No što je sa zida palo, nije više bilo 
nalik na žabu, nego je to bio kraljević 
lijepih, prijateljskih očiju. 


Tako ga je kraljevna oslobodila zle čaro- 
lije. Kraljević je po želji starog kralja po- 
stao drug i suprug njegove kćeri. Nakon 
vjenčanja otišli su oboje u njegovu kralje- 
vinu. 

Tog jutra, kad su namjeravali otići, stigla 
je kočija u koju je bilo upregnuto šest bi- 
jelih konja. Imali su ružičaste perjanice i 
zlatne uzde. Straga je stajao sluga mlado g 
kralja, po imenu vjerni Hinko. 


Da Hinku ne bi srce puklo od boli kad je 
kraljević bio pretvoren u žapca, dao ga je 
okovati sa tri željezna obruča. Kad su prešli 
jedan dio puta, čuo je kraljević prasak, 
kao da je nešto puklo. Okrenuo se i rekao : 
»Hinko, kola pucajul« »To je puknuo je- 
dan obruč s moga srca«, odgovorio je vjer- 
ni Hinko. I još je dva puta odjeknulo dok 
su pucali obruči sa srca vjernog Hinka, 
od radosti što je njegov gospodar sada spa- 
šen 1 sretan. 

